钦定古今图书集成/明伦汇编/官常典/第771卷 > 册府元龟 > 《荐贤》
## 钦定古今图书集成/明伦汇编/官常典/第771卷 > 册府元龟 > 《荐贤》

国有进贤之令易称汇征之吉盖淑人君子志不掩
善义从公共冀得英哲以奉其上者也。夫十室之邑
必有忠信三人同行必有我师况乎百城共治万夫
观政按察封部亲抚萌俗者哉！至乃节行纯正才誉
彰著名迹韬暎乡里推服或属吏之善治或令族之
久废咸能特达慰荐周旋称述扬于王庭举不失德。
《传》曰：“惟善人能举其类。”岂虚语也哉。